**ΑΝΑΚΟΙΝΩΣΗ**

**ΕΓΓΡΑΦΗΣ ΕΠΙΤΥΧΟΝΤΩΝ ΜΕΤΕΓΓΡΑΦΗΣ/ΜΕΤΑΚΙΝΗΣΗΣ**

**Καλούνται οι επιτυχόντες μετεγγραφής/μετακίνησης να αποστείλουν στις Γραμματείες των Τμημάτων επιτυχίας τους τα απαιτούμενα δικαιολογητικά (όπως αυτά αναφέρονται παρακάτω, ανά κατηγορία), είτε ηλεκτρονικά, είτε ταχυδρομικά, προκειμένου να πραγματοποιηθεί ο απαιτούμενος έλεγχος.**

**ηλεκτρονικά**

***Στοιχεία επικοινωνίας των Τμημάτων:***

|  |  |  |
| --- | --- | --- |
| **ΤΜΗΜΑ** | **EMAIL** | **ΤΗΛΕΦΩΝΟ** |
| [Δημόσιας Διοίκησης](https://pubadmin.panteion.gr/el/) | **dd@panteion.gr** | 210. 920 – 1067, 1435 |
| [Οικονομικής και Περιφερειακής Ανάπτυξης](https://topa.panteion.gr/) | **topa@panteion.gr** | 210. 920 – 1426, 1427 |
| [Πολιτικής Επιστήμης & Ιστορίας](https://polhist.panteion.gr/index.php?lang=el) | **polhist@panteion** | 210. 920 – 1391, 1043 |
| [Κοινωνικής Πολιτικής](http://socialpolicy.panteion.gr/) | **koinpol@panteion.gr** | 210. 920 – 1036, 1381 |
| [Κοινωνιολογίας](https://sociology.panteion.gr/index.php/el/) | **sociology@panteion.gr** | 210. 920 – 1454, 1456 |
| [Κοινωνικής Ανθρωπολογίας](https://anthropology.panteion.gr/index.php?lang=el) | **santhrop@panteion.gr** | 210. 920 – 1406, 1048 |
| [Ψυχολογίας](https://psychology.panteion.gr/) | **psych@panteion.gr** | 210. 920 – 1421, 1422 |
| [Επικοινωνίας, Μέσων και Πολιτισμού](https://cmc.panteion.gr/) | **emme@panteion.gr** | 210. 920 – 1431, 1428 |
| [Διεθνών, Ευρωπαϊκών & Περιφερειακών Σπουδών](https://deps.panteion.gr/index.php/el/) | **des@panteion.gr** | 210. 920 – 1389, 1392 |

**ταχυδρομικά**

**ΠΑΝΤΕΙΟ ΠΑΝΕΠΙΣΤΗΜΙΟ**

**ΛΕΩΦ.ΣΥΓΓΡΟΥ 136**

**Τ.Κ. 176 71**

**ΤΜΗΜΑ ΚΟΙΝΩΝΙΟΛΟΓΙΑΣ**

**ΠΡΟΘΕΣΜΙΑ ΥΠΟΒΟΛΗΣ: 6 ΔΕΚΕΜΒΡΙΟΥ 2021 – 10 ΙΑΝΟΥΑΡΙΟΥ 2022**

**(σφραγίδα ταχυδρομείου έως και 10.1.2022)**

Σύμφωνα με τα οριζόμενα στην 154762/Ζ1/30.11.2021 Απόφαση κύρωσης του πίνακα επιτυχόντων «*Ο επισυναπτόμενος στην παρούσα ονομαστικός πίνακας****, κυρώνεται με την επιφύλαξη του ελέγχου των δικαιολογητικών, τα οποία οι επιτυχόντες δεσμεύτηκαν στην αίτησή τους να προσκομίσουν προκειμένου να ελεγχθούν στα Α.Ε.Ι. ..., σύμφωνα με τα οριζόμενα στις με αριθμ.142413/19.10.2020 (Β΄ 4617) και 148236/Z1/30.10.2020 (Β΄ 4806) αποφάσεις του Υφυπουργού Παιδείας και Θρησκευμάτων»***

Για τον λόγο αυτό, θα πρέπει να δοθεί ιδιαίτερη προσοχή στην ορθή αποστολή όλων των απαιτούμενων δικαιολογητικών.

Ειδικότερα, διευκρινίζονται τα ακόλουθα:

1. **Αν η δήλωση αποποίησης δικαιώματος μετεγγραφής/μετακίνησης αδελφού/ής δεν υποβληθεί μέσω του Πληροφοριακού Συστήματος, υποβάλλεται υπεύθυνη δήλωση του άρθρου 8 του ν.1599/1986 (Α΄ 75) η οποία εκδίδεται μέσω του ιστότοπου** [**www.gov.gr**](http://www.gov.gr) **ή φέρει φυσική υπογραφή με βεβαίωση του γνησίου αυτής από δημόσια αρχή.**
2. Εφόσον από τον έλεγχο των δικαιολογητικών δεν επαληθευτούν τα μοριοδοτούμενα κριτήρια, τα οποία ο αιτών δήλωσε στην ηλεκτρονική αίτηση μετεγγραφής, μετεγγραφή χορηγείται αν το σύνολο των μορίων για τα κριτήρια που έχουν επαληθευτεί, είναι μεγαλύτερο ή ίσο (λαμβανομένου υπόψη του κριτηρίου των μορίων εισαγωγής σε περίπτωση ισοβαθμίας) του συνόλου των μορίων που συγκέντρωσε ο αιτών που καταλαμβάνει την τελευταία θέση μετεγγραφής.
3. Στην περίπτωση που ο αιτών τη μετεγγραφή έχει μοριοδοτηθεί για τα εισοδηματικά κριτήρια, αλλά από τα στοιχεία του διαβιβαζόμενου πίνακα προκύπτει ότι δεν έχει δηλώσει τον ΑΦΜ του ενός ή και των δύο γονέων/κηδεμόνων ή συζύγου, καλείται να υποβάλει επιπλέον των δικαιολογητικών της με αριθμ. 13563/Ζ1/22.10.2021 Εγκυκλίου του ΥΠΑΙΘ, και τα κάτωθι δικαιολογητικά, ανάλογα με τον λόγο τον οποίο έχει επικαλεστεί για τη μη δήλωση του/των ως άνω ΑΦΜ:
* *‘’Ο ΓΟΝΕΑΣ/ΚΗΔΕΜΟΝΑΣ Ή Ο/Η ΣΥΖΥΓΟΣ ΑΠΟΘΑΝΩΝ’’*: Ληξιαρχική πράξη θανάτου του αποβιώσαντος.
* *‘’Ο ΓΟΝΕΑΣ ΕΧΕΙ ΧΑΣΕΙ ΤΗΝ ΕΠΙΜΕΛΕΙΑ ΜΕ ΔΙΚΑΣΤΙΚΗ ΑΠΟΦΑΣΗ’’*: Δικαστική απόφαση, με την οποία ο ένας γονέας έχει αποκτήσει την επιμέλεια του αιτούντος τη μετεγγραφή/μετακίνηση φοιτητή.
* *‘’ΕΙΜΑΙ ΕΓΓΑΜΟΣ’’*: Πιστοποιητικό οικογενειακής κατάστασης από το οποίο να προκύπτει ο γάμος του αιτούντος τη μετεγγραφή/μετακίνηση φοιτητή, ο οποίος έχει δηλώσει τον ΑΦΜ του συζύγου και όχι των γονέων/ κηδεμόνων.
* *‘’ΕΙΜΑΙ ΤΕΚΝΟ ΑΓΑΜΟΥ ΓΟΝΕΑ’’*: Πιστοποιητικό οικογενειακής κατάστασης από το οποίο να προκύπτει ότι ο αιτών είναι τέκνο άγαμου γονέα.
* *‘’ΕΙΜΑΙ ΔΙΑΖΕΥΓΜΕΝΟΣ/Η’’*: Πιστοποιητικό οικογενειακής κατάστασης από το οποίο να προκύπτει το διαζύγιο του φοιτητή.
* *‘’ΕΙΜΑΙ ΑΓΑΜΗ ΜΗΤΕΡΑ’’:* Πιστοποιητικό οικογενειακής κατάστασης από το οποίο να προκύπτει ότι συντρέχει η ιδιότητα της άγαμης μητέρας στο πρόσωπο της αιτούσας τη μετεγγραφή φοιτήτριας.
* *‘’Ο ΓΟΝΕΑΣ ΜΟΥ ΕΙΝΑΙ ΜΟΝΙΜΟΣ ΚΑΤΟΙΚΟΣ ΕΞΩΤΕΡΙΚΟΥ ΚΑΙ ΔΕΝ ΕΧΕΙ ΑΦΜ ΣΤΗΝ ΕΛΛΑΔΑ’’*: Έγγραφο των αρχών της αλλοδαπής με επίσημη μετάφραση, από το οποίο να προκύπτει ότι ο γονέας, του οποίου o ΑΦΜ δεν δηλώθηκε, έχει μόνιμη κατοικία στη χώρα αυτή.
1. Αν από τα υποβληθέντα δικαιολογητικά δεν αποδειχθεί ο λόγος μη καταχώρησης ΑΦΜ ή προκύψει καταχώρηση ΑΦΜ άλλου προσώπου, τότε αφαιρούνται όλα τα μόρια (2, 3, 4, 6) του εισοδηματικού κριτηρίου και εφαρμόζεται η παρ. 7 του άρθρου 7 της αριθ. 142413/19.10.2020 Απόφασης του Υφυπουργού Παιδείας και Θρησκευμάτων (Β΄ 4617)

*«Σε περίπτωση ανακριβούς δήλωσης στοιχείων στην ηλεκτρονική αίτηση τα οποία συνιστούν προϋπόθεση για τη χορήγηση της μετεγγραφής, καθώς και στην περίπτωση μη απόδειξης των μοριοδοτούμενων οικονομικών και κοινωνικών κριτηρίων του άρθρου 5 μέσω των υποβληθέντων στη Γραμματεία ... του Τμήματος δικαιολογητικών, η Γραμματεία του Τμήματος... ενημερώνει περί τούτου εγγράφως το συντομότερο δυνατό το Υπουργείο Παιδείας και Θρησκευμάτων. Σε αυτήν την περίπτωση η μετεγγραφή πραγματοποιείται αν το σύνολο των μορίων για τα κριτήρια που έχουν επαληθευτεί είναι μεγαλύτερο ή ίσο (λαμβανομένου υπόψη του κριτηρίου των μορίων εισαγωγής σε περίπτωση ισοβαθμίας) του συνόλου των μορίων που συγκέντρωσε ο αιτών που καταλαμβάνει την τελευταία θέση μετεγγραφής».*

1. Στις περιπτώσεις πολυμελών οικογενειών η προσαύξηση της μοριοδότησης ισχύει για τον αριθμό των άγαμων τέκνων κάτω των 25 ετών της οικογενείας, πλην του αιτούντος, με χρονικό σημείο αναφοράς της ηλικίας κατά το έτος 2020. Για τον σκοπό αυτό ελέγχεται το πιστοποιητικό οικογενειακής κατάστασης, εάν ο φοιτητής έχει μοριοδοτηθεί ως πολύτεκνος ή τρίτεκνος, και ειδικά για τους πολυτέκνους απαιτείται και το πιστοποιητικό της Ανώτατης Συνομοσπονδίας Πολυτέκνων Ελλάδος, για την απόδειξη της πολυτεκνικής ιδιότητας.

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ**

**Ι. ΜΕΤΕΓΓΡΑΦΗ ΚΑΙ ΜΕΤΑΚΙΝΗΣΗ ΣΕ ΤΜΗΜΑ ΤΟΥ ΙΔΙΟΥ ΕΠΙΣΤΗΜΟΝΙΚΟΥ ΠΕΔΙΟΥ ΒΑΣΕΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΚΡΙΤΗΡΙΩΝ ΚΑΙ**

**II. ΜΕΤΕΓΓΡΑΦΕΣ ΦΟΙΤΗΤΩΝ ΕΛΛΗΝΩΝ ΠΟΛΙΤΩΝ ΤΗΣ ΜΟΥΣΟΥΛΜΑΝΙΚΗΣ ΜΕΙΟΝΟΤΗΤΑΣ ΤΗΣ ΘΡΑΚΗΣ**

1. Εκτύπωση της οριστικοποιημένης ηλεκτρονικής αίτησης μετεγγραφής που φέρει αριθμό πρωτοκόλλου.
2. Αντίγραφο της Αστυνομικής Ταυτότητας.
3. Βεβαίωση εγγραφής στο Τμήμα προέλευσης.
4. Πιστοποιητικό οικογενειακής κατάστασης το οποίο έχει εκδοθεί εντός του τρέχοντος έτους.
5. Ληξιαρχική πράξη θανάτου του αποβιώσαντος γονέα, εάν ο φοιτητής έχει μοριοδοτηθεί ως ορφανός από τον ένα ή και από τους δύο γονείς.
6. Πιστοποιητικό αναπηρίας του αρμοδίου Κέντρου Πιστοποίησης Αναπηρίας (ΚΕ.Π.Α.) στην περίπτωση που ο αιτών μοριοδοτείται λόγω αναπηρίας 67% και άνω των γονέων ή τέκνων ή αδελφών ή συζύγου του ή βεβαίωση της επιτροπής της υπό στοιχεία Φ.151/17898/Β6/2014 (Β΄ 358) κοινής υπουργικής απόφασης, ότι τα μέλη της οικογένειας του αιτούντος (οι γονείς, τα τέκνα, τα αδέλφια ή ο/η σύζυγος) πάσχουν από τις αναφερόμενες στο Παράρτημα της εν λόγω κοινής υπουργικής απόφασης, όπως εκάστοτε ισχύει. Επισημαίνεται ότι στις περιπτώσεις όπου έχει χορηγηθεί πριν την 1.9.2011 επ’ αόριστον ποσοστό αναπηρίας, από τις Πρωτοβάθμιες Υγειονομικές Επιτροπές των Νομαρχιών, της Περιφέρειας ή των Φορέων Κοινωνικής Ασφάλισης, ή από Ανώτατες Υγειονομικές Επιτροπές 11 Στρατού, Ναυτικού, Αεροπορίας και Ελληνικής Αστυνομίας, δεν απαιτείται εκ νέου εξέταση από τις υγειονομικές επιτροπές του ΚΕ.Π.Α.
7. Πιστοποιητικό οικογενειακής κατάστασης από το οποίο αποδεικνύεται η ιδιότητα του τέκνου άγαμου γονέα.
8. Διαζευκτήριο σε περίπτωση που ο ίδιος ο φοιτητής είναι διαζευγμένος.
9. Αντίγραφο δικαστικής απόφασης για ανάθεση της επιμέλειας του τέκνου εφόσον οι γονείς είναι διαζευγμένοι.
10. Πιστοποιητικό της Ανώτατης Συνομοσπονδίας Πολυτέκνων Ελλάδος, το οποίο συνοδεύει το πιστοποιητικό οικογενειακής κατάστασης για την απόδειξη της πολυτεκνικής ιδιότητας (παρ. 9 του άρθρου 67 του **ν. 4316/2014**).
	1. *9. Για την εφαρμογή των διατάξεων περί προσλήψεων προσωπικού του ν. 2190/1994, του ν. 2643/1998 ως και οποιασδήποτε άλλης διάταξης που αναφέρεται στην ιδιότητα του πολυτέκνου, ως πολύτεκνος γονέας (και τέκνο πολυτέκνου) νοείται ο κατά τις οικείες διατάξεις του νόμου περί πολυτέκνων οριζόμενος, της πολυτεκνικής ιδιότητας αποδεικνυόμενης από πιστοποιητικό οικογενειακής κατάστασης του οικείου δήμου ή κοινότητας, στα δημοτολόγια των οποίων είναι γραμμένοι, συνοδευόμενο από πιστοποιητικό της Ανωτάτης Συνομοσπονδίας Πολυτέκνων Ελλάδος, ως ορίζει η διάταξη του άρθρου 6 του* [***ν. 3454/2006***](https://drive.google.com/file/d/1DcaJEH6qsFh06izFCnnhCxlbxdUV-Gk6/view?usp=sharing)*. Κάθε άλλη αντίθετη διάταξη νόμου, προεδρικού διατάγματος, υπουργικής απόφασης κ.λπ. καταργείται.*

**III. ΜΕΤΕΓΓΡΑΦΗ ΚΑΙ ΜΕΤΑΚΙΝΗΣΗ ΣΕ ΤΜΗΜΑ ΤΟΥ ΙΔΙΟΥ ΕΠΙΣΤΗΜΟΝΙΚΟΥ ΠΕΔΙΟΥ ΓΙΑ ΑΔΕΛΦΙΑ ΠΡΟΠΤΥΧΙΑΚΟΥΣ ΦΟΙΤΗΤΕΣ ΣΤΑ ΑΕΙ**

1. Εκτύπωση της οριστικοποιημένης ηλεκτρονικής αίτησης μετεγγραφής που φέρει αριθμό πρωτοκόλλου.
2. Αντίγραφο της Αστυνομικής Ταυτότητας
3. Στην περίπτωση που ο αδελφός του δικαιούχου αποποιείται το δικαίωμα μετεγγραφής/ μετακίνησης, υπογεγραμμένη την εκτυπωμένη δήλωση αποποίησης μετεγγραφής/ μετακίνησης του αδελφού του. **Αν η δήλωση αποποίησης δεν υποβληθεί μέσω του Πληροφοριακού Συστήματος, υποβάλλεται υπεύθυνη δήλωση του άρθρου 8 του ν.1599/1986 (Α΄ 75) η οποία εκδίδεται μέσω του ιστότοπου** [**www.gov.gr**](http://www.gov.gr) **ή φέρει φυσική υπογραφή με βεβαίωση του γνησίου αυτής από δημόσια αρχή.**
4. Βεβαίωση εγγραφής από το Τμήμα προέλευσης.
5. Πιστοποιητικό οικογενειακής κατάστασης το οποίο έχει εκδοθεί εντός του τρέχοντος έτους.
6. Ληξιαρχική πράξη θανάτου του αποβιώσαντος γονέα, εάν ο φοιτητής έχει δηλώσει ορφανός από τον ένα ή και από τους δύο γονείς.
7. Αντίγραφο δικαστικής απόφασης για ανάθεση της επιμέλειας του τέκνου εφόσον οι γονείς είναι διαζευγμένοι.
8. Πιστοποιητικό οικογενειακής κατάστασης σε περίπτωση που ο αιτών φοιτητής δηλώνει τέκνο άγαμου γονέα.
9. Βεβαίωση Τμήματος φοίτησης του αδερφού, από την οποία να προκύπτει ότι ο αδελφός/ή, κατά την ημερομηνία υποβολής της αίτησης, α) είναι φοιτητής προπτυχιακού κύκλου σπουδών Τμήματος Α.Ε.Ι. και δεν έχει υπερβεί τον κανονικό χρόνο φοίτησης ο οποίος προβλέπεται για την απονομή του τίτλου σπουδών
10. Υπεύθυνη δήλωση του αδελφού που είναι φοιτητής ότι δεν είναι ήδη κάτοχος πτυχίου τριτοβάθμιας εκπαίδευσης.
11. Βεβαίωση του Τμήματος προέλευσης για τον τρόπο εισαγωγής του αιτούντα.

**IV. ΜΕΤΕΓΓΡΑΦΗ ΤΕΚΝΩΝ α) ΘΥΜΑΤΩΝ ΤΡΟΜΟΚΡΑΤΙΑΣ ΚΑΙ β) ΣΤΕΛΕΧΩΝ ΕΝΟΠΛΩΝ ΔΥΝΑΜΕΩΝ ΚΑΙ ΣΩΜΑΤΩΝ ΑΣΦΑΛΕΙΑΣ ΠΟΥ ΤΡΑΥΜΑΤΙΣΤΗΚΑΝ ΘΑΝΑΣΙΜΑ ΚΑΤΑ ΤΗ ΔΙΑΡΚΕΙΑ ΔΙΑΤΕΤΑΓΜΕΝΗΣ ΥΠΗΡΕΣΙΑΣ**

1. Εκτύπωση της οριστικοποιημένης ηλεκτρονικής αίτησης μετεγγραφής που φέρει αριθμό πρωτοκόλλου (περ. α΄ και β΄)
2. Αντίγραφο της Αστυνομικής Ταυτότητας
3. Βεβαίωση εγγραφής στο Τμήμα προέλευσης (περ. α΄ και β΄).
4. Αντίγραφο πράξης συνταξιοδότησης του γονέα ή οποιοδήποτε άλλο πιστοποιητικό δημόσιας αρχής αποδεικνύει ότι συντρέχουν οι προϋποθέσεις της παρ. 1 του άρθρου 1 του ν.1897/1990 (Α΄120), στην περίπτωση που ο αιτών δηλώνει ότι είναι τέκνο θυμάτων τρομοκρατίας (περ. α΄).
5. Βεβαίωση από την αρμόδια Διεύθυνση Στρατιωτικού Προσωπικού ή Διεύθυνση Διοικητικού του οικείου Γενικού Επιτελείου η οποία αποδεικνύει τον θανάσιμο τραυματισμό γονέα κατά τη διάρκεια διατεταγμένης υπηρεσίας και ένεκα αυτής, σε περίπτωση που ο αιτών δηλώνει τέκνο στελεχών των Ενόπλων Δυνάμεων ή των Σωμάτων Ασφαλείας (περ. β΄).
6. Βεβαίωση της Διεύθυνσης Αστυνομικού Προσωπικού του Αρχηγείου της Ελληνικής Αστυνομίας ή Βεβαίωση της Διεύθυνσης Ανθρωπίνων Πόρων του Αρχηγείου του Πυροσβεστικού Σώματος ή Βεβαίωση της αρμόδιας Διεύθυνσης Προσωπικού του Λιμενικού Σώματος – Ελληνικής Ακτοφυλακής του Υπουργείου Ναυτιλίας και Νησιωτικής Πολιτικής αντίστοιχα, ή βεβαίωση της Διεύθυνσης Συντάξεων του Γενικού Λογιστηρίου του Κράτους, η οποία αποδεικνύει τον θανάσιμο τραυματισμό γονέα κατά τη διάρκεια διατεταγμένης υπηρεσίας και ένεκα αυτής, σε περίπτωση που ο αιτών δηλώνει τέκνο στελεχών των Σωμάτων Ασφαλείας (περ. β΄).
7. Βεβαίωση μόνιμης κατοικίας γονέων ή του έχοντος την επιμέλεια στην περίπτωση που ο αιτών μοριοδοτείται επειδή είναι τέκνο θυμάτων τρομοκρατίας ή τέκνο στελεχών των Ενόπλων Δυνάμεων ή των Σωμάτων Ασφαλείας που τραυματίστηκαν θανάσιμα κατά τη διάρκεια διατεταγμένης υπηρεσίας και ένεκα αυτής (περ. α΄ και β΄).
8. Πιστοποιητικό οικογενειακής κατάστασης το οποίο έχει εκδοθεί εντός του τρέχοντος έτους (περ. α΄ και β΄)

**V. ΜΕΤΕΓΓΡΑΦΗ ΑΤΟΜΩΝ ΜΕ ΠΟΣΟΣΤΟ ΑΝΑΠΗΡΙΑΣ 67% ΚΑΙ ΑΝΩ, Η ΠΑΣΧΟΝΤΕΣ ΑΠΟ ΤΙΣ ΑΝΑΦΕΡΟΜΕΝΕΣ ΣΤΟ ΠΑΡΑΡΤΗΜΑ ΤΗΣ ΥΠ’ ΑΡ. Φ.151/17897/Β6/2014 (Β΄358) ΚYA ΠΑΘΗΣΕΙΣ, Η ΔΩΡΗΤΕΣ ΟΡΓΑΝΟΥ Η ΜΥΕΛΟΥ ΤΩΝ ΟΣΤΩΝ ΣΕ ΣΥΝΑΝΘΡΩΠΟ**

1. Εκτύπωση της οριστικοποιημένης ηλεκτρονικής αίτησης μετεγγραφής που φέρει αριθμό πρωτοκόλλου.
2. Αντίγραφο Αστυνομικής Ταυτότητας
3. Βεβαίωση εγγραφής στο Τμήμα προέλευσης.
4. Πιστοποιητικό ΚΕΠΑ από το οποίο προκύπτει αναπηρία σωματική, διανοητική ή ψυχική 67% και άνω, ή βεβαίωση της επιτροπής της αριθμ. Φ.151/17897/Β6/2014 (Β΄358) κοινής υπουργικής απόφασης που πιστοποιεί την πάθηση που δηλώνει ο αιτών, ή έγγραφο που πιστοποιεί ότι ο αιτών έχει πραγματοποιήσει δωρεά οργάνου ή μυελού των οστών
5. Βεβαίωση Δημόσιου Νοσοκομείου από την οποία προκύπτει η πόλη, στην οποία παρέχεται στον φοιτητή ιατρική μέριμνα, στην περίπτωση που ο φοιτητής δικαιούνται μετεγγραφής λόγω αναπηρίας (σωματική, διανοητικής ή ψυχικής) 67% και άνω ή πάσχει από τις αναφερόμενες, στο παράρτημα της υπό στοιχεία Φ.151/17897/Β6/2014 (Β΄ 358) κοινής υπουργικής απόφασης παθήσεις.
6. Πιστοποιητικό από τις επταμελείς επιτροπές έκδοσης Πιστοποιητικών διαπίστωσης πάθησης για την εισαγωγή στην Τριτοβάθμια Εκπαίδευση που προβλέπονται στο άρθρο 1 της αριθ. Φ.151/27897/Β6/2014 (Β΄358) κοινής υπουργικής απόφασης στην περίπτωση που ο φοιτητής δικαιούται μετεγγραφής ως πάσχων από κάποια από τις αναφερόμενες στο παράρτημα της ως άνω κοινής υπουργικής απόφασης παθήσεις
7. Βεβαίωση μόνιμης κατοικίας γονέα ή του έχοντος την επιμέλεια, στην περίπτωση που ο αιτών είναι φοιτητής με αναπηρία (σωματική, διανοητική ή ψυχική) 67% και άνω ή πάσχει από τις αναφερόμενες στο παράρτημα της υπό στοιχεία Φ.151/17897/Β6/2014 (Β΄ 358) κοινής υπουργικής απόφασης παθήσεις, ή έχει πραγματοποιήσει δωρεά οργάνου ή μυελού των οστών
8. Βεβαίωση του Εθνικού Οργανισμού Μεταμοσχεύσεων (Ε.Ο.Μ.) στην περίπτωση που ο αιτών είναι δωρητής οργάνου ή μυαλού των οστών.

**VI. ΜΕΤΕΓΓΡΑΦΕΣ ΦΟΙΤΗΤΩΝ ΚΥΠΡΙΑΚΗΣ ΚΑΤΑΓΩΓΗΣ**

1. Εκτύπωση της οριστικοποιημένης ηλεκτρονικής αίτησης μετεγγραφής που φέρει αριθμό πρωτοκόλλου
2. Αντίγραφο Αστυνομικής Ταυτότητας
3. Έγγραφο των αρμοδίων διοικητικών αρχών της Κύπρου, από το οποίο προκύπτει το οικογενειακό εισόδημα του δικαιούχου μετεγγραφή φοιτητή κυπριακής καταγωγής.
4. Βεβαίωση εγγραφής στο Τμήμα προέλευσης.
5. Πιστοποιητικό οικογενειακής κατάστασης το οποίο έχει εκδοθεί εντός του τρέχοντος έτους, εάν ο φοιτητής έχει μοριοδοτηθεί ως πολύτεκνος ή τρίτεκνος ή μη αναγνωρισμένο τέκνο άγαμης μητέρας.
6. Ληξιαρχική πράξη θανάτου του αποβιώσαντος γονέα, εάν ο φοιτητής έχει μοριοδοτηθεί ως ορφανός από τον ένα ή και από τους δύο γονείς.
7. Πιστοποιητικό από το Ιατροσυμβούλιο Κύπρου, στην περίπτωση που ο αιτών μοριοδοτείται λόγω αναπηρίας 67% και άνω του ιδίου ή των γονέων ή τέκνων ή αδελφών ή συζύγων.
8. Πιστοποιητικό από Δημόσιο Ιατρικό Λειτουργό της Κύπρου, στην περίπτωση που ο αιτών δηλώνει ότι πάσχει ο ίδιος ή έχει γονείς, τέκνα, αδέλφια ή σύζυγο, οι οποίοι πάσχουν από παθήσεις, που αναφέρονται στο παράρτημα της υπ’ αριθμ. Φ.151/17897/Β6/2014 (Β΄358) Κ.Υ.Α, όπως εκάστοτε τροποποιείται και ισχύει. Στο εν λόγω πιστοποιητικό δέον όπως αναφέρεται επακριβώς η πάθηση, όπως αυτή ορίζεται στην ανωτέρω κοινή υπουργική απόφαση.
9. Βεβαίωση Τμήματος , από το οποίο προκύπτει ότι ο/η αδελφός/ή, σύζυγος, γονέας ή τέκνο είναι, κατά την ημερομηνία υποβολής της αίτησης μετεγγραφής, φοιτητής προγράμματος σπουδών πρώτου ή δεύτερου κύκλου σε ημεδαπό Α.Ε.Ι. ή Α.Ε.Α.
10. Βεβαίωση μόνιμης κατοικίας αδελφού ή συζύγου ή γονέα ή τέκνου, από την οποία προκύπτει ότι διαμένει μόνιμα στην Ελλάδα τα τελευταία πέντε (5) έτη.